बर्क ने बतलाया कि सभा में, धर्माध्यक्षीय सम्मेलनों के ईशशास्त्रीय स्थिति, मानव संसाधनों एवं परमधर्मपीठ में खर्च में नियंत्रण तथा नाबालिग़ों की सुरक्षा आदि विषयों पर चर्चा की गयी। कार्डिनलों ने समग्र मानव विकास हेतु गठित परमधर्मपीठीय परिषद, पूर्वी कलीसियाओं के परिषद एवं लोगों के लिए सुसमाचार प्रचार हेतु गठित समिति का अवलोकन किया। धर्माध्यक्षीय सम्मेलनों पर चिंतन करते हुए कहा गया कि इसका गठन एवनजेली गौदियुम न. 32 द्वारा प्रेरित है। धर्माध्यक्षीय सम्मेलन का पद जो उन्हें ठोस अधिकारों के अधीनस्थ के रूप में ग्रहण करती है, उसमें कुछ प्रामाणिक सैद्धांतिक प्राधिकरणों को पर्याप्त रूप से नहीं समझाया गया है। कहा गया कि अत्यधिक केंद्रीकरण का सिद्धांत कलीसिया के जीवन और उसकी प्रेरितिक गतिशील को मदद करने की अपेक्षा उसे अधिक जटिल बना देता है। यहाँ विकेन्द्रीकरण की स्वस्थ भावना से मोतू प्रोप्रियो “अपोसतोलोस स्वोस” के पुनः अध्ययन की आवश्यकता है जिसके बारे संत पापा फ्राँसिस बार-बार दोहराते हैं कि यही कलीसिया की एकता की रक्षा करता है। कार्डिनल रेइनहार्ड मार्क्स ने कार्डिनलों की परिषद के समक्ष आर्थिक मामलों के लिए गठित परमधर्मपीठीय समिति के कार्यों को प्रस्तुत करते हुए मानव संसाधन की विषयवस्तु को सामने रखा।